Llíria i Dénia s'uneixen per a oferir una experiència musical i gastronòmica
30 de Gener de 2023

Las Ciudades Creativas de la UNESCO, Dénia y Llíria, se unen en un innovador evento de arte y gastronomía. Un ensemble de viento y percusión del Conservatori Professional de Música de Llíria interpretará la banda sonora de la "Gamba Roja de Dénia" del compositor Javier Pinto mientras el chef Jordi Andrés, del restaurante El Tresmall, elabora un show cooking con la gamba roja como principal ingrediente para ser degustado en directo.

Les ciutats creatives de la UNESCO, Llíria i Dénia, participaran en la tercera edició del Festival d'Art & Gastronomia de València, FestIN. Els dos municipis oferiran un innovador esdeveniment que reunirà música i gastronomia.

Un ensemble de vent i percussió del Conservatori de Música de Llíria interpretarà la banda sonora de la 'Gamba Roja de Dénia', dels compositors Javier Pinto i José Pastor. I tot, mentre el xef Jordi Andrés, del restaurant El Tresmall, elabora un plat amb la gamba roja com a principal ingredient perquè puga ser degustat en directe.

L'activitat, organitzada per Turisme Llíria, se celebrarà el pròxim 12 de febrer, des de les 12.00 hores, al conservatori de la localitat edetana. Les entrades per a assistir es poden adquirir en l'App i web municipal al preu de 12 euros.

“Llíria, Ciutat Creativa de la Música, i Dénia, de la Gastronomia, ens hem unit amb este concert i show cooking en directe, que representa una explosió de sentits des del Camp de Túria fins a la Marina Alta”, ha explicat l'edil de Turisme, Paco García.

“Es tracta d'oferir una experiència diferent de través de la cultura i la gastronomia que simbolitzen els grans valors d'estos dos municipis”, ha afegit.

Llíria és una de les seus de FestIN 2023, que es suma a la principal, València, al costat també de les localitats de Riba-roja de Túria i Gandia. Este festival és una iniciativa impulsada per l'Ajuntament de València, a través de la Fundació Visit València, en col·laboració amb Turisme Comunitat Valenciana i el Patronat de Turisme de la Diputació de València. Es desenvoluparà el 3 al 12 de febrer en diferents espais que combinaran art i gastronomia.